เป็นรอยช้ำที่ขาลักษณะเป็นไตแข็งๆ กดแล้วเจ็บตอนแรกจะเป็นสีแดงสดพอนานไปจะเป็นสีน้ำตาล เป็นมา 4 เดือนแล้วค่ะ ไปหาที่คลีนิกบอกว่าขาดวิตามินตอนนี้กินวิตามินหมดแล้วรอยช้ำก็ขึ้นมาเรื่อยๆไม่ลดลงเลยค่ะ
สวัสดีค่ะ อาการมีรอยช้ำที่ขาเป็นไตแข็งๆ ตอนแรกเป็นสีแดงสดแล้วเปลี่ยนเป็นสีน้ำตาลนั้น อาจจะเป็นรอยฟกช้ำจากการกระแทก ทำให้มีเลือดคั่งข้างในโดยรอยฟกช้ำเป็นร่องรอยที่เกิดจากการกระแทกหรือการบาดเจ็บบริเวณใต้ชั้นผิวหนังที่มีเนื้อเยื่อต่าง ๆ อยู่ จนไปทำลายหลอดเลือดฝอยที่อยู่ใต้ชั้นผิวหนัง เมื่อหลอดเลือดฝอยบางส่วนแตกออก เลือดซึ่งมีสีแดงสดก็จะไหลไปคั่งรวมกันอยู่ในบริเวณที่บาดเจ็บ และไม่มีทางระบายออกไปที่ไหนได้ อย่างไรก็ตามถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์หากเป็นมา 4 เดือนไม่หายขาด หรือมีภาวะเลือดออกง่ายหยุดยาก เป็นรอยช้ำที่ไม่อธิบายจากอุบัติเหตุใดๆ คือเกิดขึ้นเอง เหล่านี้ต้องหาสาเหตุเช่นมีเกล็ดเลือดต่ำ หรือมียาที่ทำให้เลือดออกง่ายอยู่ด้วยหรือไม่ แนะนำการไปพบแพทย์เพื่อตรวจประเมิน เรื่องการขาดวิตามินซี ถ้ากินผักผลไม้อยู่แล้ว โอกาสขาดค่อนข้างน้อยในเบื้องต้น พักการใช้งานบริเวณที่มีรอยช้ำ ระวังการกระทบกระแทก รับประทานอาหารให้ครบ 5 หมู่